Spot-hinta tarkoittaa pörssisähkön tunneittain vaihtuvaa hintaa. Spot-hinta määräytyy Nord Pool -sähköpörssissä kullekin vuorokauden tunnille kysynnän ja tarjonnan mukaan. Suomen markkinalla on oma tuntikohtainen spot-hinta, muilla mailla ja eri alueilla on omat hintansa.
Koska spot-hinta määräytyy kysynnän ja tarjonnan mukaan, on pörssihinta kalleimmillaan silloin, kun kysyntää on paljon ja halvimmillaan silloin, kun kysyntää on vähän. Yleensä edullisimmat spot-hinnat on öisin ja viikonloppuisin, kun taas tyypillisesti kalleinta sähkö on arkisin aamulla ja iltapäivällä tai alkuillasta.